Diari Oficial de la Generalitat Valenciana


Sumari del DOGV 6456, del 09-02-2011 (2011/1292)

RESOLUCIÓ de 2 de febrer de 2011, del conseller de Solidaritat i Ciutadania, per la qual s'aprova la dissolució de l'agrupació constituïda pels ajuntaments de Museros i Albalat dels Sorells per al sosteniment en comú del lloc d'intervenció.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6456

Data del DOGV
:   09-02-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/1292


Data del document
:   02-02-2011

Organisme emissor
:   Conselleria de Solidaritat i Ciutadania

Tipus de document
:   Resolució

RESOLUCIÓ de 2 de febrer de 2011, del conseller de Solidaritat i Ciutadania, per la qual s'aprova la dissolució de l'agrupació constituïda pels ajuntaments de Museros i Albalat dels Sorells per al sosteniment en comú del lloc d'intervenció.  
 [2011/1292]  
Per Orde de 2 de maig de 2008 es va aprovar la constitució de l'agrupació constituïda pels ajuntaments de Museros i Albalat dels Sorells per al sosteniment en comú del lloc d'intervenció.  
El lloc d'intervenció resultant de l'agrupació es troba actualment ocupat amb caràcter definitiu pel funcionari amb habilitació de caràcter estatal, Gonzalo Gil Gómez.  
L'Ajuntament de Museros en sessió plenària celebrada el dia 13 de maig de 2010 va acordar amb un informe previ de Secretaria i amb el vot favorable de la majoria absoluta del nombre legal de membres de la corporació, dissoldre l'agrupació municipal per al sosteniment en comú del lloc d'intervenció fonamentada en l'augment del volum de treball de l'Ajuntament a causa del creixement de la població i del pressupost municipal, la qual cosa requerix una dedicació plena de l'interventor.  
En la mateixa sessió, s'acorda la classificació del lloc d'intervenció en classe segona i que el funcionari amb habilitació de caràcter estatal, el senyor Gonzalo Gil Gómez quede adscrit al lloc d'intervenció de l'Ajuntament de Museros.  
Sotmés l'acord de dissolució de l'agrupació al tràmit d'al·legacions a l'Ajuntament d'Albalat dels Sorells, este no ha formulat cap al·legació.  
Efectuats els tràmits d'audiència als interessats i informació pública per espai de 30 dies, segons s'acredita en l'expedient, per mitjà d'anunci en el Butlletí Oficial de la Província de València de 8 de juliol de 2010, número 160, no s'han produït reclamacions.   
Sol·licitat el preceptiu informe la Diputació Provincial de València este ha sigut emés en sentit favorable, mitjançant un acord adoptat en sessió de data 17 de novembre de 2010.  
De conformitat amb el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional 2a del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'Escala de funcionaris amb habilitació de caràcter estatal.  
En virtut d'això i fent ús de les competències atribuïdes en l'article 164.2 de la Llei 8/2010, de 23 de juny; així com en els articles 2.2 b) i 15 del Decret 159/1997, del Govern Valencià, pel qual s'aprova el Reglament Regulador de les Competències de la Generalitat relatives als funcionaris amb habilitació de caràcter estatal, resolc  
I. Aprovar la dissolució de l'agrupació constituïda pels ajuntaments de Museros i Albalat dels Sorells per al sosteniment en comú del lloc d'intervenció.  
II. Crear i classificar el lloc de treball d'intervenció de l'Ajuntament de Museros en classe segona i adscriure-hi Gonzalo Gil Gómez.  
Quant a la seua provisió, el lloc quedarà reservat a funcionaris amb habilitació de caràcter estatal pertanyents a la subescala d'intervenció tresoreria, categoria d'entrada.  
III. Crear i classificar el lloc de treball de secretaria de l'Ajuntament d'Albalat dels Sorells en classe tercera i adscriure-hi Mª José Gil Regolf.  
Quant a la seua provisió, el lloc quedarà reservat a funcionaris amb habilitació de caràcter estatal pertanyents a la subescala de secretaria intervenció.  
Contra esta resolució, que posa fi a la via administrativa, de conformitat amb el que establix l'article 109 c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del Jutjat Contenciós Administratiu en la circumscripció del qual tinga el demandant el seu domicili, en el termini de dos mesos comptats a partir de l'endemà al de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que la part interessada siga una administració pública no cal interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, havent de requerir prèviament perquè s'anul·le o revoque el present acte, en el termini de dos mesos comptats des de l'endemà de la seua publicació en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, per no ser substitutiu del règim de recursos en via administrativa.   
Tot això sense perjuí que els interessats puguen exercitar qualsevol altra via que estimen oportuna.  
València, 2 de gener de 2011.- El conseller de Solidaritat i Ciutadania: Rafael Blasco Castany.